Ахәыҷбаҳча «Гәында» егьырҭ ахәыҷбаҳчақәа рашҭақәа иреиҧшым ҳәа иҧхьаӡан
Аҵара дырра амш иадҳәаланы ашколқәеи ахәыҷбаҳчақәеи ахәыҷқәа рыдкылара рҽазыҟарҵон. Аҵара усбарҭа аусзуҩцәа ахәыҷбаҳчақәа аҵара шықәс алагара агәаҭараан иалыркааит ахәыҷбаҳча «Гәында». Уи ашҭа егьырҭ ахәыҷбаҳчақәа иреиҧшым.
Ахәыҷбаҳча ашҭаҿы еиҭаҳауп ашәҭ ҧшӡақәа. Ашҭа ула аргәырӷьаратә, еинаалаӡа иҟоуп, ара иуҧылоит алакәқәа рперсонажцәа. Урҭ ахәыҷқәа даараӡа игәацаракны ирыхәаҧшуеит, ирылахәмаруеит. Ажәак ала алакә ахь унеизшәа угәы ҟанаҵоит.
Ашҭа арҧшӡаразы ахәыҷбаҳча аусзуҩцәа иадырбалаз аџабаа ахә шьан. Еиҳарак зҟазара аазырҧшыз аусзуҩцәа иранашьан аҳаҭыртә шәҟәқәеи апремиеи. Ҵкуа Лина Анзор-иҧҳа ахәыҷ баҳча аиҳабы, Габелиа Гульнара Лаврент-иҧҳа ашҭаҧссаҩы. Галустиан Едуард Вахтанг-иҧа асантехник, ашәҭқәа рхылаҧшҩы, алакәтә персонажцәа раҧҵаҩы. Уи ранаршьарц ахәыҷбаҳчахь иааит Аҟәа ақалақь ахада ихаҭыҧуаҩ, аҵара аусбарҭа аиҳабы Л.Р. Адлеиба, аҵара аусбарҭа аспециалист хадацәа.